b'\n_START_ARTICLE_\nHusejin\n_START_SECTION_\nDruge oblike imena\n_START_PARAGRAPH_\nHusein, Huse, Huso, ter Husnija, ki je tako mo\xc5\xa1ka, kot \xc5\xbeenska oblika imena\n_START_SECTION_\nIzvor imena\n_START_PARAGRAPH_\nIme Husejin je muslimanskega izvora, ki prek tur\xc5\xa1kega imena H\xc3\xbcseyn izhaja iz arabskega imena Hus\xc3\xa4jn s pomenom\xc2\xa0\xc2\xbblep, zal\xc2\xab._NEWLINE_Sorodno mo\xc5\xa1ko ime Husnija izhaja iz tur\xc5\xa1kega imena H\xc3\xbcsni, to pa je tvorjeno iz arabske besede husn, ki pomeni\xc2\xa0\xc2\xbblepota, dobrota\xc2\xab\xc2\xa0s sufiksom -iyy+a. \xc5\xbdensko ime Husnija pa rzlagajo iz arabskega pridevnika husniyy\xc3\xa4, ki pomeni\xc2\xa0\xc2\xbblepa, krasna, dobra\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Husejin: 73. Med vsemi mo\xc5\xa1kimi imeni pa je ime Husein po pogostosti uporabe uvr\xc5\xa1\xc4\x8deno na 685 mesto. Ime Husejin imajo v Sloveniji ve\xc4\x8dinoma muslimanski priseljenci in njihovi potomci.'